b"\n_START_ARTICLE_\nInfusori\n_START_PARAGRAPH_\nInfusoris (en neollat\xc3\xad: Infusoria) \xc3\xa9s un terme col\xc2\xb7lectiu per a les diminutes criatures aqu\xc3\xa0tiques com els ciliats, euglenoides, protozoa i algues unicel\xc2\xb7lulars que es troben en les basses i petits llacs d'aigua dol\xc3\xa7a. El terme es refereix a la infusi\xc3\xb3 dins l'aigua que aparentment fan aquests microorganismes. Al segle XIX els infusoris tenien taxon\xc3\xb2micament la categoria d'Ordre._NEWLINE_En la classificaci\xc3\xb3 formal moderna aquest terme es considera obsolet; els microorganismes pr\xc3\xa8viament inclosos en Infusoria majorit\xc3\xa0riament s'assignen actualment als regne Protista.\n_START_SECTION_\n\xc3\x9as en aquaris\n_START_PARAGRAPH_\nEls infusoris es fan servir en els aquaris per alimentar els peixos i alguns aquaristes afeccionats fan els seus propis cultius d'infusoris o fan servir els que es comercialitzen. Es pot fer un cultiu d'infusoris submergint en aigua qualsevol mat\xc3\xa8ria vegetal descomposable, com per exemple la pell de la papaia, despr\xc3\xa9s de dos o tres dies, segons la temperatura i la llum, creixer\xc3\xa0 el cultiu, els mateixos infusoris aclariran la terbolesa del cultiu, ja que es mengen els bacteris que la produeixen. En aquest moment estar\xc3\xa0 lest el cultiu d'infusoris."